ترکیه فقط گینه ترور تشکیلاتی پی کا کا ایمس, بلکه اولر نینگ حمایه چیسی بولگن ترور تشکیلاتلری گه قرشی هم کوره ش آلیب بارماقده. اوشبو ترور تشکیلات لری نینگ اینگ مهم لری ایسه, امریکا قوشمه ایالت لری تمانیدن ترور تشکیلاتی اوله راق قبول ایتیلمیتگن دموکراتیک بیرلیک حزبی (پی وای دی) بیلن اونینگ سیاسی بولیمی دن عبارت وای پی جی دن عبارت. ترکیه جمهوریتی جمهوررئیسی رجب طیب اردوغان, خودی منه شو تشکیلات لرنینگ همه سی نینگ ترور تشکیلاتی دن عبارت ایکن لیگی نی بیلدیردی. ترکیه جمهوریتی باش وزیری احمد داوود اوغلی هم پی وای دی نینگ قندیل ده گی تروریست لر بیلن همکارلیک ایتیتگن لیگی نی معلوم قیلدی. داوود اوغلی, "پی وای دی بشری کوچی و قورال بیلن علاقه لی امکانیت لری نی قندیل دن تامین ایتماقده" دییه قید ایترایکن, شونده ی قیلیب وای پی جی نینگ پی کا کا بیلن همکارلیک ایتیتگن لیگی نی معلوم قیلدی. ترکیه ده باسیلیب چیقه دیگن ملیت روزنامه سی, پی وای دی نینگ قوراللی کوچلری نینگ قندیل تمانیدن تعین ایتیلگن کیشی لر تمانیدن باشقریلیتگن لیگی نی بیلدیردی. عینی دمده روزنامه, استخبارات بولیم لری تمانیدن تیارله نیب ترکیه جمهوریتی باش وزیری احمد داوود اوغلی گه تقدیم ایتیلگن راپورده, پی وای دی ده اوچ نفر پی کا کا عضوی نینگ فعالیت آلیب باریتگن معلوم قیلیندی. میلادی ۲۰۰۳ نچی ییلی ده قوریلگن پی وای دی, پی کا کا نینگ سوریه ده گی بیر قسمی اوله راق بیلینماقده. پی کا کا گه یقین برچه حزب لر سنگری تینگ باشلیق سیستمی بیلن باشقریلماقده. رهبری صالح مسلم, میلادی ۲۰۱۲ نچی ییلیده بیرگن بیاناتیده, پی کا کا بیلن اورگانیک ایمس بلکه آیدیولوژیک بیر ارتباطی میز موجود" دییه قید ایتگن ایدی. سوریه ده مخالف لر, پی وای دی نینگ بشار الاسد رژیمی بیلن همکارلیک ایتیتگن لیگی نی معلوم قیلماقده. سوریه نینگ ترکیه چیگره سیده قوللریده گی اوچ منطقه ده اوز لری گه خاص بیر رهبریت قوردی. پی وای دی نینگ اوشبو ساحه لر نی بیرلشتریب, آقدینگیز گه ییتیب باریش گه حرکت ایتیتگن لیگی و عراقده گی کرد پطرولی گه ترکیه دن تشقری بیر یول تاپیش گه انتیلیتگن لیگی ادعا ایتیلماقده. پی وای دی نینگ حربی بولیمی قریب ۶۵ مینگ تروریست دن تشکیل تاپگن وای پی جی, وای پی ژی و وای پی جی نینگ عیال لر بولیمی دن عبارت. امریکا, اوروپا و آسترالیا نینگ قورال و لوژستیک جهت دن وای پی جی نی حمایه لیتگن لیگی بیلینماقده.کردستان ایرکین حیات حزبی (پژاک) هم ترور تشکیلاتی پی کا کا نینگ ایران ده گی قوراللی قسمی دن عبارت. میلادی ۲۰۱۱ نچی ییلیده ایران گه قره تیلگن هجوم لری نی توخته تیب قویگن پژاک, قندیل تاغی گه چیکیلدی. میلادی ۲۰۱۴ نچی ییلی می آیی نینگ ۴ نچی کونیده ایسه قندیل ده بیرگن بیانات لریده فعالیت لری نینگ اداغگه ییتگن لیگی نی بیلدیردی. اوشبو بیاناتده پژاک نینگ اورنی گه قوریلگن تشکیلات نینگ اسمی نینگ شرقی کردستان اردوسی (کودار) دن عبارت ایکن لیگی بیلدیریلگن ایدی. ترکیه جمهوریتی باش وزیری احمد داوود اوغلی, ترور تشکیلاتی پی کا کا نینگ ترکیه دن چیقیب کیتمس لیگی و قوراللری نی ییرگه قویمس لیگی تقدیرده, ترکیه نینگ پی وای دی بیلن علاقه لی سیاست لری نینگ اوزگرمیدیگن لیگی نی معلوم قیلدی. داوود اوغلی, "پی وای دی نینگ سوریه رژیمی و پی کا کا بیلن هیچ قنده ی بیر ارتباطی نینگ موجود ایمس لیگی نی کورسه تیب بیریشی کیره ک. پی کا کا بیلن ارتباطی بولگن هر قنده ی بیر تمان ترکیه اوچون بیر تهدید دن عبارت. سوریه و عراقده بولیشی گه قره مسدن چیگره نینگ تشقریسیده هم تروریستیک فعالیت لر نی قبول ایتیشی میز ممکن ایمس. اوشبو دایره ده مفکوره سی نینگ اوزگرمس لیگی تقدیرده, پی وای دی نی پی کا کا بیلن بیر خیل بهالنتره میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
